CELEX: 22005D0141
Language: sk
Date: 2005-02-08 00:00:00
Title: 2005/141/ES: Rozhodnutie č. 1/2005 Výboru pre colnú spoluprácu krajín AKT – ES z 8. februára 2005, ktorým sa ustanovuje výnimka z pojmu „pôvodné výrobky“ s cieľom zohľadniť zvláštnu situáciu na Kapverdských ostrovoch, pokiaľ ide o výrobu pánskych košieľ (položka HS 62.05)

19.2.2005   
            
            
               SK
            
            
               Úradný vestník Európskej únie
            
            
               L 48/43
            
         
      ROZHODNUTIE č. 1/2005 VÝBORU PRE COLNÚ SPOLUPRÁCU KRAJÍN AKT – ES
   z 8. februára 2005,
   ktorým sa ustanovuje výnimka z pojmu „pôvodné výrobky“ s cieľom zohľadniť zvláštnu situáciu na Kapverdských ostrovoch, pokiaľ ide o výrobu pánskych košieľ (položka HS 62.05)
   (2005/141/ES)
   VÝBOR PRE COLNÚ SPOLUPRÁCU KRAJÍN AKT – ES,
   so zreteľom na Dohodu o partnerstve AKT – ES, podpísanú v Cotonou 23. júna 2000, a najmä na článok 38 protokolu 1 k prílohe V k tejto dohode,
   keďže:
   
               (1)
            
            
               Článok 38 ods. 1 uvedeného protokolu stanovuje, že výnimky z pravidiel pôvodu sa môžu poskytovať v prípadoch, keď na to oprávňuje vývoj súčasného priemyslu alebo vznik nového.
            
         
               (2)
            
            
               Dňa 30. septembra 2004 predložili štáty AKT v mene kapverdskej vlády žiadosť o poskytnutie výnimky z pravidla pôvodu uvedeného v protokole v súvislosti s pánskymi košeľami, ktorých sa v roku 2004 vyrobilo 140 000 kusov, a tento počet postupne vzrastie na 180 000 kusov v roku 2008.
            
         
               (3)
            
            
               Požadovaná výnimka je odôvodnená na základe článku 38 ods. 1 až 5; Kapverdské ostrovy nemajú možnosť používať pri výrobe pánskych košieľ dostatočné množstvo vhodných materiálov s pôvodom v Spoločenstve, zámorských krajinách a územiach (OCT) alebo iných krajín AKT. Kapverdské ostrovy sú najmenej rozvinutým ostrovným štátom AKT a očakáva sa, že táto výnimka bude mať pozitívny hospodársky a sociálny vplyv na zamestnanosť na týchto ostrovoch.
            
         
               (4)
            
            
               Táto výnimka by vzhľadom na objem dovozu nezapríčinila Spoločenstvu vážnu ujmu za predpokladu splnenia podmienok, ktoré sa týkajú množstva, dozoru a trvania.
            
         
               (5)
            
            
               Táto výnimka nemôže byť udelená na požadované obdobie. Vzhľadom na dátum, keď štáty AKT predložili žiadosť, nemožno prijať rozhodnutie Výboru pre colnú spoluprácu krajín AKT – ES skôr ako 1. januára 2005. Okrem toho nová obchodná dohoda nadobudne platnosť najneskôr 1. januára 2008. Týmto stratí platnosť výnimka, ktorá bola udelená za súčasného režimu, keďže po 31. decembri 2007 uplynie jej právny rámec. Z týchto dôvodov by platnosť výnimky mala byť obmedzená na obdobie 3 rokov od začiatku januára 2005 do konca roka 2007.
            
         
               (6)
            
            
               Preto podľa článku 38 môže byť Kapverdským ostrovom poskytnutá výnimka pre 160 000 kusov pánskych košieľ v roku 2005, 170 000 kusov v roku 2006 a 180 000 kusov v roku 2007,
            
         ROZHODLA TAKTO:
   Článok 1
   Odchylne od osobitných ustanovení, ktoré sú uvedené v zozname prílohy II k protokolu 1 k prílohe V Dohody o partnerstve AKT – ES, sa v súlade s týmto rozhodnutím pánske košele patriace pod položku HS 62.05, vyrobené na Kapverdských ostrovoch z látky, ktorá nemá pôvod na týchto ostrovoch, považujú za košele s pôvodom na Kapverdských ostrovoch.
   Článok 2
   Výnimka stanovená v článku 1 sa vzťahuje na výrobky a množstvá, ktoré sú uvedené v prílohe k rozhodnutiu a ktoré sa do Spoločenstva dovážajú z Kapverdských ostrovov počas obdobia 1. januára 2005 až 31. decembra 2007.
   Článok 3
   Komisia spravuje množstvá stanovené v prílohe a môže prijať všetky správne opatrenia, pokiaľ to pokladá za účelné, aby tak umožnila účinné riadenie. Články 308a, 308b a 308c nariadenia Komisie (EHS) č. 2454/93 (1), ktoré sa vzťahujú na správu colných kvôt, sa uplatňujú mutatis mutandis na správu množstiev uvedených v prílohe.
   Článok 4
   Colné orgány Kapverdských ostrovov prijmú potrebné opatrenia, aby skontrolovali množstvo vyvezeného tovaru, ktorý je uvedený v článku 1. Na tento účel musia všetky osvedčenia, ktoré vydajú na základe tohto rozhodnutia, obsahovať odkaz na toto rozhodnutie. Príslušné orgány Kapverdských ostrovov zašlú Komisii každé tri mesiace výkaz o množstve, na ktoré boli vydané sprievodné osvedčenia EUR.1 na základe rozhodnutia a sériové čísla týchto osvedčení.
   Článok 5
   V kolónke 7 sprievodného osvedčenia EUR.1, ktoré bolo vydané na základe tohto rozhodnutia, budú uvedené tieto údaje:
   
               —
            
            
               „Derogation – Decision No 1/2005“,
            
         
               —
            
            
               „Derrogação – Decisão no 1/2005“.
            
         Článok 6
   Krajiny AKT a ďalšie členské štáty a Európske spoločenstvo prijmú vo svojej oblasti opatrenia potrebné na implementáciu tohto rozhodnutia.
   Článok 7
   Toto rozhodnutie nadobúda účinnosť dňom jeho prijatia.
   Toto rozhodnutie sa uplatňuje s účinnosťou od 1. januára 2005.
   
      V Bruseli 8. februára 2005
      
         
            Za Výbor pre colnú spoluprácu krajín AKT – ES
         
         
            spoloční predsedovia
         
         Robert VERRUE
         
         Isabelle BASSONG
         
      
   
   
      (1)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 2286/2003 (Ú. v. EÚ L 343, 31.12.2003, s. 1).
   
      PRÍLOHA
      
                  Číslo obj.
               
               
                  Položka HS
               
               
                  Opis tovaru
               
               
                  Obdobie
               
               
                  Množstvá
                  (v kusoch)
               
            
                  09.1670
               
               
                  62.05
               
               
                  Pánske košele
               
               
                  1.1.2005–31.12.2005
               
               
                  160 000
               
            
                  1.1.2006–31.12.2006
               
               
                  170 000
               
            
                  1.1.2007–31.12.2007
               
               
                  180 000